
DR 30.7.2018                                                               97                    

 
Ini kerana apa, jumlah hutang negara ini telah memberikan satu implikasi yang amat 

buruk kepada ekonomi negara. Kalau kita lihat sahaja pada Bursa Saham apabila Bloomberg 
dalam laporannya pada Jun lalu, indeks petunjuk utama Bursa Saham jatuh satu peratus 
menjadikan penurunan sebanyak 11 peratus yang meningkat pada dua bulan sebelumnya. 
Kejatuhan itu merupakan penurunan sembilan hari berturut-turut dan akhirnya, pasaran 
saham Malaysia telah menjadi antara yang terburuk sejak April, menyusut sebanyak 10 
peratus. 

■1900 

 Saya yakin dan percaya Tuan Yang di-Pertua, di Dewan yang mulia ini kita amat 
memahami sejak Mei 2018, pelabur asing tidak berkeyakinan dan telah menarik dana ekuiti 
pada setiap hari. Pelabur asing menarik jumlah keluar sejumlah USD880 juta atau RM3.5 
bilion daripada ekuiti tempatan pada bulan Jun selepas membawa keluar sebanyak RM5.62 
bilion pada bulan Mei 2018. Lebih mendukacitakan nilai mata wang ringgit juga merosot 
dengan teruk. Hari ini sahaja jumlah wang ringgit kita berbanding dengan nilai Amerika 
Syarikat sebanyak RM4.06. Saya ingin bertanyakan kepada Kementerian Hal Ehwal 
Ekonomi, bagaimanakah kedudukan sebenar ekonomi negara dan berapakah jumlah pelabur 
yang telah dibawa oleh Pakatan Harapan semasa memerintah? 

 Isu kedua Tuan Yang di-Pertua, saya ingin membawa Dewan yang mulia ini kepada 
CEP, dengan izin, Council of Eminent Persons telah ditubuhkan pada Mei 2018, kerajaan 
mengatakan bahawa CEP membantu pihak kerajaan membentuk dasar dan program untuk 
mencapai 100 hari janji Pakatan Harapan. Saya melihat CEP lebih dilihat bertindak melebihi 
sekadar menasihati pihak kerajaan dengan mengawal, dengan izin, absolute power sehingga 
melangkau keputusan-keputusan yang dibuat oleh Kabinet seolah-olahnya bersaing dengan 
Menteri-menteri.  

Saya mengharapkan Kementerian Kewangan perlu mengumumkan di Dewan yang 
mulia ini berapakah gaji, allowance, keistimewaan dan kemudahan yang diterima oleh setiap 
ahli CEP kerana rakyat berhak tahu kerana mereka juga dibayar menggunakan wang rakyat. 
Kedua, di Dewan yang mulia ini kita mahu pendirian pihak kerajaan sama ada benarkah 
tempoh untuk CEP ini hanya untuk 100 hari, manalah tahu 18 hari lagi akan berlaku U-turn 
yang berikut-berikutnya.  

Kedua Tuan Yang di-Pertua, saya ingin membawa isu daripada Paya Besar, 
daripada rakyat-rakyat yang telah memberikan mandat kepada Barisan Nasional pada pilihan 
raya lepas berkaitan tujuh projek yang harus mendapat perhatian kementerian-kementerian. 
Kita juga ingin bertanya kepada Kementerian Tenaga, Teknologi, Sains, Perubahan Iklim dan 
Alam Sekitar berkaitan status moratorium perlombongan bauksit di FELDA Bukit Goh. 

Kenapa Tuan Yang di-Pertua, yang menjadi masalah pada hari ini adalah perjanjian, 
peneroka berjanji dengan pihak syarikat. Syarikat tidak boleh melakukan apa-apa tindakan 
sama ada membenarkan tanah yang telah disewa kepada syarikat dikembalikan kepada 
pemilik selagi belum ada keputusan daripada Kerajaan Persekutuan. Kita mohon 
kementerian untuk menyatakan pendirian pihak kementerian.  

Kedua, kita mohon juga supaya Kementerian Perumahan dan Kerajaan Tempatan 
supaya mewujudkan sebuah balai bomba di kawasan bandar Gambang. Ini kerana setakat 
hari ini apabila berlaku sahaja masalah di kawasan Gambang, masalah di kawasan Lepar 
Hilir di kawasan FELDA mereka terpaksa mendapatkan bantuan daripada balai bomba yang 
kira-kira satu jam. Apabila berlaku sebarang kebakaran satu jam baru bantuan daripada balai 
bomba yang berhampiran di Taman Tas. Saya harap pihak Kementerian Perumahan dan 
Kerajaan Tempatan dapat mewujudkan balai bomba dengan seberapa yang segera.  

Berkaitan Sekolah Kebangsaan Paya Bungor, saya minta Kementerian Pendidikan 
supaya mewujudkan sebuah padang sekolah. Untuk makluman Tuan Yang di-Pertua, 
Sekolah Kebangsaan Paya Bungor sudah hampir 100 tahun dan tidak ada sebuah padang 
sekolah. Kerajaan terdahulu telah berjanji untuk mewujudkan sebuah padang sekolah dan 
saya mengharapkan kementerian yang ada pada hari ini dan kerajaan yang ada pada hari ini 
untuk meneruskan.  

 

 



Ini kerana apa, jumlah hutang negara ini telah memberikan satu implikasi yang amat. buruk kepada ekonomi negara. Kalau kita lihat sahaja pada Bursa Saham apabila Bloomberg dalam laporannya pada Jun lalu, indeks petunjuk utama Bursa Saham jatuh satu peratus menjadikan penurunan sebanyak 11 peratus yang meningkat pada dua bulan sebelumnya. Kejatuhan itu merupakan penurunan sembilan hari berturut-turut dan akhirnya, pasaran saham Malaysia telah menjadi antara yang terburuk sejak April, menyusut sebanyak 10 peratus. #1900. Saya yakin dan percaya Tuan Yang di-Pertua, di Dewan yang mulia ini kita amat memahami sejak Mei 2018, pelabur asing tidak berkeyakinan dan telah menarik dana ekuiti pada setiap hari. Pelabur asing menarik jumlah keluar sejumlah USD880 juta atau RM3.5 bilion daripada ekuiti tempatan pada bulan Jun selepas membawa keluar sebanyak RM5.62 bilion pada bulan Mei 2018. Lebih mendukacitakan nilai mata wang ringgit juga merosot dengan teruk. Hari ini sahaja jumlah wang ringgit kita berbanding dengan nilai Amerika Syarikat sebanyak RM4.06. Saya ingin bertanyakan kepada Kementerian Hal Ehwal Ekonomi, bagaimanakah kedudukan sebenar ekonomi negara dan berapakah jumlah pelabur yang telah dibawa oleh Pakatan Harapan semasa memerintah?. Isu kedua Tuan Yang di-Pertua, saya ingin membawa Dewan yang mulia ini kepada CEP, dengan izin, Council of Eminent Persons telah ditubuhkan pada Mei 2018, kerajaan mengatakan bahawa CEP membantu pihak kerajaan membentuk dasar dan program untuk mencapai 100 hari janji Pakatan Harapan. Saya melihat CEP lebih dilihat bertindak melebihi sekadar menasihati pihak kerajaan dengan mengawal, dengan izin, absolute power sehingga melangkau keputusan-keputusan yang dibuat oleh Kabinet seolah-olahnya bersaing dengan Menteri-menteri. Saya mengharapkan Kementerian Kewangan perlu mengumumkan di Dewan yang mulia ini berapakah gaji, allowance, keistimewaan dan kemudahan yang diterima oleh setiap ahli CEP kerana rakyat berhak tahu kerana mereka juga dibayar menggunakan wang rakyat. Kedua, di Dewan yang mulia ini kita mahu pendirian pihak kerajaan sama ada benarkah tempoh untuk CEP ini hanya untuk 100 hari, manalah tahu 18 hari lagi akan berlaku U-turn yang berikut-berikutnya. Kedua Tuan Yang di-Pertua, saya ingin membawa isu daripada Paya Besar, daripada rakyat-rakyat yang telah memberikan mandat kepada Barisan Nasional pada pilihan raya lepas berkaitan tujuh projek yang harus mendapat perhatian kementerian-kementerian. Kita juga ingin bertanya kepada Kementerian Tenaga, Teknologi, Sains, Perubahan Iklim dan Alam Sekitar berkaitan status moratorium perlombongan bauksit di FELDA Bukit Goh. Kenapa Tuan Yang di-Pertua, yang menjadi masalah pada hari ini adalah perjanjian, peneroka berjanji dengan pihak syarikat. Syarikat tidak boleh melakukan apa-apa tindakan sama ada membenarkan tanah yang telah disewa kepada syarikat dikembalikan kepada pemilik selagi belum ada keputusan daripada Kerajaan Persekutuan. Kita mohon kementerian untuk menyatakan pendirian pihak kementerian. Kedua, kita mohon juga supaya Kementerian Perumahan dan Kerajaan Tempatan supaya mewujudkan sebuah balai bomba di kawasan bandar Gambang. Ini kerana setakat hari ini apabila berlaku sahaja masalah di kawasan Gambang, masalah di kawasan Lepar Hilir di kawasan FELDA mereka terpaksa mendapatkan bantuan daripada balai bomba yang kira-kira satu jam. Apabila berlaku sebarang kebakaran satu jam baru bantuan daripada balai bomba yang berhampiran di Taman Tas. Saya harap pihak Kementerian Perumahan dan Kerajaan Tempatan dapat mewujudkan balai bomba dengan seberapa yang segera. Berkaitan Sekolah Kebangsaan Paya Bungor, saya minta Kementerian Pendidikan supaya mewujudkan sebuah padang sekolah. Untuk makluman Tuan Yang di-Pertua, Sekolah Kebangsaan Paya Bungor sudah hampir 100 tahun dan tidak ada sebuah padang sekolah. Kerajaan terdahulu telah berjanji untuk mewujudkan sebuah padang sekolah dan saya mengharapkan kementerian yang ada pada hari ini dan kerajaan yang ada pada hari ini untuk meneruskan.